KCE บวกกว่า 4% โบรกฯคาดกำไร Q2/61 แตะ 600 ลบ. รับเงินบาทอ่อนค่า-กำลังผลิตเพิ่ม
KCE บวกกว่า 4% โบรกฯคาดกำไร Q2/61 แตะ 600 ลบ. รับเงินบาทอ่อนค่า-กำลังผลิตเพิ่ม โดย ณ เวลา 16.16 น. อยู่ที่ระดับ 43 บาท เพิ่มขึ้น 1.75 บาท หรือ 4.24% สูงสุดที่ระดับ 43.25 บาท ต่ำสุดที่ระดับ 40.50 บาท มูลค่าการซื้อขาย 329.19 ล้านบาท
3 ส.ค. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 16.16 น. อยู่ที่ระดับ 43 บาท เพิ่มขึ้น 1.75 บาท หรือ 4.24% สูงสุดที่ระดับ 43.25 บาท ต่ำสุดที่ระดับ 40.50 บาท มูลค่าการซื้อขาย 329.19 ล้านบาท

ด้าน บล.เคทีบี (ประเทศไทย) ระบุในบทวิเคราะห์ (2 ส.ค.) แนะนำ “ถือ” ราคาเป้าหมาย 44 บาท/หุ้น โดยคาดกำไรสุทธิไตรมาส 2/61 จะอยู่ที่ 597 ล้านบาท ลดลง 11% จากปีก่อน แต่เพิ่มขึ้น 15% จากไตรมาสก่อน โดยคาดกำไรจากอัตราแลกเปลี่ยน 65 ล้านบาท ซึ่งกำไรสุทธิเริ่มฟื้นตัวจากไตรมาสก่อน เนื่องจากค่าเงินบาทอ่อนค่าลง 1.1% จากไตรมาสก่อน และกำลังการผลิตเพิ่มขึ้นช่วง มิ.ย.61 อีก 2 แสน ตร.ฟุต/เดือน
โดยยังคงประมาณการกำไรสุทธิปี 2561 ของ KCE เท่าเดิมที่ 2,562 ล้านบาท เติบโต 0.7% จากปีก่อน มองในครึ่งปีหลัง 2561 กำไรสุทธิของ KCE จะฟื้นตัวอย่างต่อเนื่องจากค่าเงินบาทเฉลี่ยอ่อนค่าลง ราคาทองแดงลดลง และกำลังการผลิตเพิ่มขึ้น
ทั้งนี้ คาดกำไรสุทธิไตรมาส 2/61 จะออกมาที่ 597 ล้านบาท ลดลง 11% จากปีก่อน แต่เพิ่มขึ้น 15% จากไตรมาสก่อน โดยคาดกำไรจากอัตราแลกเปลี่ยน 65 ล้านบาท หากไม่รวมจะได้กำไรปกติ 532 ล้านบาท ลดลง 14% จากปีก่อน แต่เพิ่มขึ้น 30% จากไตรมาสก่อน ซึ่งการที่ลดลงจากปีก่อน เนื่องจากค่าเงินบาทแข็งค่าขึ้น 7% จากปีก่อน และราคาทองแดงขึ้น 21%
อย่างไรก็ตามกำไรสุทธิเริ่มฟื้นตัวจากไตรมาสก่อน เนื่องจากค่าเงินบาทอ่อนค่าลง 1.1% จากไตรมาสก่อน และกำลังการผลิตเพิ่มขึ้นช่วง มิ.ย.18 อีก 2 แสน ตร.ฟุต/เดือน ทำให้กำลังการผลิตของโรงงานใหม่ที่ลาดกระบังอยู่ที่ 1.5 ล้าน ตร.ฟุต/เดือน
ขณะที่ ยังคงประมาณการกำไรสุทธิปี 2561 ของ KCE เท่าเดิมที่ 2,562 ล้านบาท เติบโต 0.7% จากปีก่อน ซึ่งรวมกำไรพิเศษและกำไรจากอัตราแลกเปลี่ยน หากไม่รวมจะได้กำไรปกติที่ 2,311 ล้านบาท หดตัว 1.3% จากปีก่อน เนื่องจากค่าเงินบาทที่แข็งค่าขึ้นและต้นทุนราคาทองแดงเพิ่มขึ้นมาก โดยประมาณการกำไรสุทธิในงวดครึ่งปีแรก 2561 คิดเป็น 44% ของประมาณการทั้งปี มองครึ่งปีหลังจะฟื้นตัวจากกำลังการผลิตที่เพิ่มขึ้น โดย KCE จะเพิ่มเครื่อง Drilling อีก 10 เครื่องในไตรมาส 4/61
นอกจากนี้ ได้มีการปรับราคาเหมาะสมขึ้นเป็น 44.00 บาท (อิง Forward PER เฉลี่ยย้อนหลัง 5 ปี + 1SD ที่ 20.3 เท่า) จากเดิม 40 บาท (อิง Forward PER เฉลี่ยย้อนหลัง 5 ปี + 0.75SD ที่ 18.4) เนื่องจากปัจจัยด้านราคาทองแดงที่ปรับตัวลงและค่าเงินบาทที่อ่อน อย่างไรก็ตาม ยังคงแนะนำ “ถือ” เนื่องจากราคาหุ้นที่ปรับตัวขึ้น 21% ในช่วง 3 เดือน และ outperform SET ที่ 25% ได้สะท้อนเรื่องค่าเงินบาทอ่อนไปแล้ว และอนาคตธุรกิจ KCE เองยังมีความเสี่ยงเรื่องสงครามการค้าระหว่างจีนและสหรัฐ เพราะ KCE มีโรงงานในจีน